b'\n_START_ARTICLE_\nMant\xc5\xa1ukuon yuan\n_START_PARAGRAPH_\nMant\xc5\xa1ukuon yuan (\xe6\xbb\xa1\xe6\xb4\xb2\xe5\x9b\xbd\xe5\x9c\x86) oli Mant\xc5\xa1ukuon virallinen valuutta kes\xc3\xa4kuusta 1932 elokuuhun 1945. _NEWLINE_Yuanin arvo perustui 23,91 gramman painoiseen m\xc3\xa4\xc3\xa4r\xc3\xa4\xc3\xa4n hopeaa. Yuani korvasi kiinalaisen Haikwanin taelin, joka oli yleisess\xc3\xa4 k\xc3\xa4yt\xc3\xb6ss\xc3\xa4 Mant\xc5\xa1uriassa ennen Mukdenin v\xc3\xa4likohtausta.\n_START_SECTION_\nHistoria\n_START_PARAGRAPH_\nAluksi Japanin keskuspankki vastasi setelien ja kolikoiden ly\xc3\xb6misest\xc3\xa4, mutta my\xc3\xb6hemmin Mant\xc5\xa1ukuon keskuspankki alkoi itse valmistaa rahaa. Hopean arvon vaihtelun my\xc3\xb6t\xc3\xa4 yanin sidos hopeaan purettiin vuonna 1935, ja kurssi sidottiin Japanin jeniin. 1940-luvulla yuania k\xc3\xa4ytettiin valuuttaana Yhdysvaltojen, Saksan ja Japanin kanssa k\xc3\xa4ydyss\xc3\xa4 ulkomaankaupassa. _NEWLINE_Seteleit\xc3\xa4 painettiin 5 chiaon (puoli yuania), 1 yuanin, 5 yuanin, 10 yuanin ja 100 yuanin arvoisina. Seteleiss\xc3\xa4 oli yleens\xc3\xa4 kuvituksena Qing-dynastian hallitsijoita. Inflaation seurauksena vuonna 1944 alettiin valmistaa my\xc3\xb6s 1000 yuanin seteli\xc3\xa4. _NEWLINE_Yuan jakautui kymmeneen chiaoon, 100 feniin tai 1000 lihin. Kolikoita valmistetiin 5 lin kerrannaisina aina 10 feniin saakka. _NEWLINE_Vuosina 1944 ja 1945 valmistettiin 1 ja 5 fenin kolikoita "punaisesta tai ruskeasta kuidusta", joka muistutti pahvia. N\xc3\xa4m\xc3\xa4 ovat yksi\xc3\xa4 harvoja kolikoita, joita ei ole valmistettu metallista. _NEWLINE_Toisen maailmansodan j\xc3\xa4lkeen vuonna 1948 Tung Pei Bank lunasti noin 12 miljardia yuania.'